Tisztelt Sportszerkesztő!

A hétvégén rendezték a lengyelországi Elblag városában a Duna-Kupa 3. egyben utolsó fordulóját ahol a tét a junior Európa Kupára való kijutás volt. A Szegedi Korcsolyázó Egyesületből két válogatott versenyző Jászapáti Petra és Somodi Máté vett részt. Jászapáti Petra 1500m-en 4.helyen zárt mely biztató volt a rövidebb távok előtt ugyanis bíztam Petra gyorsaságában. Ez be is jött. 500m-en 2. 1000m-en pedig első helyet szerzett így összetettben is aranyérmet vehetett át és részt vehet a két hét múlva megrendezésre kerülő Junior EK-n. Somodi Máté mindhárom versenytávon B döntőbe verekedte magát , nagyszerű teljesítmény ez tőle, és összetettben a 9. helyen zárt. Sajnos a korábbi fordulókon ő nem vett részt így nem tudta magát kvalifikálni a junior EK-ra , pedig a jelenlegi formájában megérdemelte volna.

Közben a felnőtt Magyar Válogatott gőzerővel készül a hétvégén Debrecenben megrendezésre kerülő Világbajnokságra, a csapat tagja Lajtos Szandra akit valószínűleg a váltóversenyben láthatunk majd. A verseny péntektől vasárnapig tart a debreceni Főnix csarnokban.

Szeged,2013. március 4. Szabó Krisztián

SZKE vezetőedző